text: LM opretter hotline i styren-sagen
  25 februar 2011 kl. 17.00
  Virksomheden LM Wind Power har oprettet en hotline, der giver tidligere medarbejdere mulighed for ? i al fortrolighed - at gøre opmærksom på oplevelser, de måtte have haft.
  Hotlinen, der håndteres af Alectia (tidligere BST), vil være åbent dagligt i perioden 26. februar til 12. marts 2011 mellem kl. 10.00 og kl. 22.00 på telefonnummer 28 10 05 49.
  
  Styren er farligt
  Medarbejdere på fabrikkerne i Lunderskov og Hammelev siger, at de er blevet syge af at arbejde med at smøre polyester på vindmøllevinger. 
  Polyesteren indehodler stoffet styren: Et organisk opløsningsmiddel, som Arbejdstilsynet beskriver som særdeles farligt at arbejde med. 
  Symptomer hos medarbejderne har været hukommelsestab, diarre og hovedpine.
  Især har mange tidligere medarbejdere klaget over, at de er blevet syge efter at have smurt styrenholdigt polyester på indersiden af vingerne.
  